Pielikums

Jelgavas pilsētas domes 2021.gada 21.janvāra lēmumam Nr.1/2

“Jelgavas valstspilsētas un jaunveidojamā Jelgavas novada attīstības programmas 2022.-2027.gadam izstrāde”

**DARBA UZDEVUMS**

**Jelgavas valstspilsētas un jaunveidojamā Jelgavas novada** **attīstības programmas 2022.-2027.gadam izstrādei**

1. Izstrādāt Jelgavas valstspilsētas un jaunveidojamā Jelgavas novada attīstības programmu 2022.-2027.gadam (turpmāk – Attīstības programma), kurā noteiktas vidēja termiņa attīstības prioritātes un pasākumu kopums ilgtermiņa stratēģisko uzstādījumu īstenošanai.
2. Attīstības programmas izstrādes tiesiskais pamatojums:
	1. Likums „Par pašvaldībām”;
	2. Attīstības plānošanas sistēmas likums;
	3. Teritorijas attīstības plānošanas likums;
	4. Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem”;
	5. Ministru kabineta 2009.gada 25.augusta noteikumi Nr.970 „Sabiedrības līdzdalības kārtība attīstības plānošanas procesā”;
	6. Likums “Par ietekmes uz vidi novērtējumu”;
	7. Ministru kabineta 2004.gada 23.marta noteikumi Nr.157 “Kārtība, kādā veicams ietekmes uz vidi stratēģiskais novērtējums”;
	8. 2020.gada 10.jūnija “Administratīvo teritoriju un apdzīvoto vietu likums”.
3. Attīstības programmas saturs:
	1. Esošās situācijas raksturojums;
	2. Stratēģiskā daļa;
	3. Rīcības plāns;
	4. Investīciju plāns;
	5. Programmas īstenošanas uzraudzības kārtība;
	6. Pārskats par sabiedrības līdzdalību.
4. Attīstības programmas izstrādes uzdevumi:
	1. ņemot vērā izstrādājamo Jelgavas valstspilsētas un jaunveidojamā Jelgavas novada ilgtspējīgas attīstības stratēģiju 2022.-2035.gadam, definēt kopējās vidēja termiņa attīstības prioritātes ilgtermiņa stratēģisko uzstādījumu īstenošanai, noteikt kopīgos un katras pašvaldības rīcības virzienus prioritāšu īstenošanai, plānotās darbības un investīciju projektus, to īstenošanai plānoto indikatīvā finansējuma apjomu un avotus, atbildīgos izpildītājus, kā arī sasniedzamos rezultātus;
	2. izvērtēt un ņemt vērā Zemgales un Rīgas plānošanas reģionu un blakus esošo pašvaldību spēkā esošos teritorijas attīstības plānošanas dokumentus;

apzināt un ņemt vērā izstrādātos Jelgavas pilsētas, Jelgavas un Ozolnieku novadu teritorijas attīstības plānošanas dokumentus, jau uzsāktos un plānotos infrastruktūras projektus;

nodrošināt sabiedrības pārstāvju līdzdalību Attīstības programmas izstrādē, iesaistot darba grupās un sabiedriskajās apspriedēs atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” nosacījumiem;

Attīstības programmas izstrādi veikt saskaņā ar spēkā esošo Latvijas Republikas normatīvo aktu prasībām.

1. Attīstības programmas izstrādes process un izpildes termiņi:

| **Nr.****p.k.** | **Pasākums** | **Termiņš** |
| --- | --- | --- |
| **1.** | **Sagatavošanās Attīstības programmas izstrādei** |  |
| 1.1. | Domes lēmums par Attīstības programmas izstrādes uzsākšanu | 2021.gada janvāris |
| 1.2. | Lēmuma par Attīstības programmas izstrādes uzsākšanu nosūtīšana Vides aizsardzības un reģionālās attīstības ministrijai, Zemgales plānošanas reģionam un ievietošana teritorijas attīstības plānošanas informācijas sistēmā (TAPIS). Paziņojuma par Attīstības programmas izstrādes uzsākšanu publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv). | 2021.gada janvāris |
| 1.3. | Attīstības programmas izstrādes darba plāna un sabiedrības līdzdalības plāna izstrāde, apspriešana Attīstības plānošanas komisijā | 2021.gada janvāris - februāris |
| 1.4. | Paziņojuma par sabiedrības līdzdalības iespējām sagatavošana, publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv), nosūtīšana Zemgales plānošanas reģionam publicēšanai tā mājaslapā. | 2021.gada februāris |
| 1.5. | Tematisko darba grupu izveide un darba organizēšana | 2021.gada februāris - marts |
| 1.6. | Ar Attīstības programmu saistītu augstāka un līdzīga līmeņa dokumentu analīze (t.sk. konsultācijas ar Zemgales plānošanas reģionu, kaimiņu pašvaldībām un valsts institūcijām) | 2021.gada februāris - marts |
| **2.** | **Stratēģiskais ietekmes uz vidi novērtējums** |  |
| 2.1. | Konsultācijas ar attiecīgo Valsts vides dienesta reģionālo vides pārvaldi, kā arī ar Dabas aizsardzības pārvaldi un Veselības inspekciju par Attīstības programmas īstenošanas iespējamo ietekmi uz vidi un cilvēku veselību. Paziņojuma nosūtīšana Vides pārraudzības valsts birojam par Attīstības programmas izstrādes uzsākšanu. | 2021.gada februāris  |
| **3.** | **Attīstības programmas (un Vides pārskata) 1.redakcijas izstrāde** |  |
| 3.1. | Attīstības programmas 1.redakcijas izstrāde | 2021.gada marts - septembris |
| 3.2. | Vides pārskata 1.redakcijas izstrāde | 2021.gada maijs - septembris |
| 3.3. | Attīstības programmas 1.redakcijas un Vides pārskata 1.redakcijas izskatīšana Attīstības plānošanas komisijā | 2021.gada septembris |
| **4.** | **Publiskā apspriešana** |  |
| 4.1. | Domes lēmums par Attīstības programmas 1.redakcijas un Vides pārskata 1.redakcijas nodošanu publiskajai apspriešanai | 2021.gada oktobris |
| 4.2. | Paziņojuma par Attīstības programmas 1.redakcijas un Vides pārskata 1.redakcijas publisko apspriešanu ievietošana TAPIS, publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv) | 2021.gada oktobris  |
| 4.3. | Attīstības programmas 1.redakcijas publiskās apspriešanas organizēšana. Vides pārskata 1.redakcijas saskaņošana ar Vides pārraudzības valsts biroja norādītajām iestādēm. | 2021.gada novembris  |
| 4.4. | Attīstības programmas 1.redakcijas iesniegšana Zemgales plānošanas reģionam atzinuma saņemšanai | 2021.gada novembris |
| 4.4. | Publiskās apspriešanas rezultātu apkopošana un izvērtēšana Attīstības plānošanas komisijā  | 2021.gada decembris - janvāris |
| 4.5. | Attīstības programmas 1.redakcijas un Vides pārskata 1.redakcijas publiskās apspriešanas rezultātu kopsavilkuma izstrādāšana un publicēšana mājas lapā [www.jelgava.lv](http://www.jelgava.lv) | 2022.gada janvāris |
| **5.** | **Attīstības programmas un Vides pārskata gala redakcijas**  |  |
| 5.1. | Attīstības programmas un Vides pārskata gala redakciju izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus | 2022.gada janvāris - februāris |
| 5.2. | Attīstības programmas gala redakcijas iesniegšana Zemgales plānošanas reģionam atzinuma saņemšanai | 2022.gada marts |
| 5.3. | Domes lēmums par Attīstības programmas gala redakcijas un Vides pārskata gala redakcijas apstiprināšanu | 2022.gada aprīlis |
| 5.4. | Domes lēmuma par Attīstības programmas apstiprināšanu publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv) | 2022.gada aprīlis |
| 5.5. | Apstiprinātās Attīstības programmas publiskošana, iesniegšana Vides aizsardzības un reģionālās attīstības ministrijai un Zemgales plānošanas reģionam, ievietošana TAPIS. | 2022.gada aprīlis |

1. Nepieciešamības gadījumā aktualizēt izstrādes termiņus pēc Attīstības programmas 1.redakcijas izstrādes.

Sagatavoja:

Attīstības plānošanas komisija